b'\n_START_ARTICLE_\nMandioca\n_START_SECTION_\nDescripci\xc3\xb3\n_START_PARAGRAPH_\n\xc3\x89s un arbust perennifoli, monoic, amb arrels tuberoses engruixides, fusiformes i d\'arrels fibroses. Les fulles s\xc3\xb3n alternes, palmades i estipulades.\n_START_SECTION_\nUsos\n_START_PARAGRAPH_\nEs conrea com a aliment b\xc3\xa0sic a molts pa\xc3\xafsos tropicals. La mandioca \xc3\xa9s la tercera font d\'hidrats de carboni de la humanitat. La mandioca es classifica com "dol\xc3\xa7a" o "amargant" depenent del nivell de la subst\xc3\xa0ncia t\xc3\xb2xica (gluc\xc3\xb2sids cianog\xc3\xa8nics) que cont\xc3\xa9. Una preparaci\xc3\xb3 poc acurada de la mandioca causa una malaltia anomenada konzo. Tanmateix els agricultors prefereixen conrear varietats "amargants", ja que s\xc3\xb3n m\xc3\xa9s resistents a les plagues._NEWLINE_L\'arrel de mandioca fa de 5 a 10\xc2\xa0cm de di\xc3\xa0metre i arriba a fer de 50 a 80\xc2\xa0cm de llarg. L\'interior de l\'arrel pot ser blanca o grogosa. \xc3\x89s rica en mid\xc3\xb3, calci, f\xc3\xb2sfor i vitamina C (25 mg/100 g) per\xc3\xb2 pobra en prote\xc3\xafnes i altres nutrients.'